stanford-oval/wikipedia huggingface dataset:
Riiviöt
Arvioita

Video-oppaassa vuodelta 1994 Kari Salminen näkee elokuvassa monia hauskoja yksityiskohtia, mutta vain vähän kokonaisnäkemystä. Hän antaa sille kolme tähteä viidestä, mikä vastaa sanallista arviota ”hyvä”.
Suunnitelmat myöhemmistä jatko-osista

Elokuvasarjan toinen osa, Gremlins 2 – uusi pesue, ilmestyi vuonna 1990.
Kolmannesta Riiviöt-elokuvasta on puhuttu jo vuosien ajan. Näyttelijä Zach Galligan kertoi elokuvan olevan Jurassic World -elokuvan tyylinen ”uusi alku”. Kyseessä ei ole uusintaversio eikä jatko-osa mutta aikaisempien elokuvien tapahtumat huomioidaan. Elokuussa 2017 Chris Columbus kertoi saaneensa Gremlins 3 -nimisen elokuvan käsikirjoituksen valmiiksi. Kesällä 2019 kerrottiin Gremlins: Secrets of the Mogwai -televisiosarjasta, ja lokakuussa 2020 julkaistiin sarjasta konseptikuvia.
Adrian Kempe

| Adrian Kempe |
| --- | --- |

Henkilötiedot
Syntynyt: 13. syyskuuta 1996 (ikä 28) Kramfors, Ruotsi
Kansalaisuus:   Ruotsi
Jääkiekkoilija
Pelipaikka:  keskushyökkääjä
Maila:  vasen
Pituus:  187 cm
Paino:  88 kg
Seura
Seura:  Los Angeles Kings
Sarja:  NHL
Pelinumero:  9
Pelaajaura
Pääsarjaura:  2013–
Aik. seurat:  MODO Hockey (SHL) Manchester Monarchs (AHL) Ontario Reign (AHL)
NHL-varaus:  29. varaus, 2014 Los Angeles Kings
Michael Adrian Kempe (s. 13. syyskuuta 1996 Kramfors, Ruotsi) on ruotsalainen jääkiekkoilija, joka pelaa NHL-joukkue Los Angeles Kingsissä. Kings varasi Kempen ensimmäisellä kierroksella 29. pelaajana vuonna 2014. Hän on pelipaikaltaan keskushyökkääjä, mutta osaa pelata myös laidassa. Kempen vahvuuksiin kuuluvat voima, koko, työteliäisyys, aloitukset, maalineduspelaaminen ja laukaus.
Ura > Seuraura

Kempen kasvattajaseura on Kramfors-Alliansen. Hän siirtyi 15-vuotiaana Djurgårdens IF:ään kaudeksi 2011–2012, joka päättyi U16 SM:n mestaruuteen. Kaudeksi 2012–2013 Kempe siirtyi MODO Hockeyn paitaan. Hän pelasi suurimman osan kaudestaan seuran U20-junioreissa voittaen kauden päätteeksi J20 SuperElitin hopeaa, mutta Kempe vahvisti myös MODO:n U18-junioreita, joissa hän voitti J18 Elitin hopeaa.
OHL-joukkue Barrie Colts varasi Kempen 107. pelaajana CHL:n varaustilaisuudessa 2013, mutta hän ei siirtynyt Pohjois-Amerikkaan. Kaudella 2013–2014 17-vuotias Kempe nousi MODO:n SHL-joukkueeseen, jossa tulokaskausi toi 45 runkosarjaottelussa tehot 5+6=11 ja kahdessa playoff-ottelussa yhden syöttöpisteen. Hän teki SHL-debyyttinsä 19. syyskuuta 2013 Leksands IF:ää vastaan. Kempe pelasi ison osan kaudestaan myös MODO:n J20-junioreissa, jonka varakapteenina hän toimi. Kempe vahvisti myös seuran J18-junioreita, joiden paras pistemies ja maalintekijä hän oli kevään 2014 pudotuspeleissä tehoilla 5+3=8. Hän voitti kauden päätteeksi J18 Elitin mestaruuden. Kesäkuussa Kempe teki kaksivuotisen jatkosopimuksen MODO:n kanssa.
Los Angeles Kings varasi Kempen ensimmäisellä kierroksella 29. pelaajana NHL:n varaustilaisuudessa 2014. SHL-kauden 2014–2015 jälkeen, huhtikuussa 2015 hän teki kolmivuotisen tulokassopimuksen Kingsin kanssa ja siirtyi AHL-joukkue Manchester Monarchsin vahvuuteen. Kempe teki siellä kolmessa runkosarja- ja 17 playoff-ottelussa tehot 8+1=9 ja voitti kauden päätteeksi Calder Cupin. Kauden 2015–2016 Kempe aloitti Kingsin uudessa farmijoukkueessa, Ontario Reignissa.
Heinäkuussa 2022 Kempe teki Kingsin kanssa neljän vuoden mittaisen ja yhteensä 22 miljoonan dollarin arvoisen jatkosopimuksen.
Ura > Maajoukkueura

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Tanska 2018 | jääkiekko |  |
Kempe pelasi alle 20-vuotiaiden MM-kilpailuissa vuosina 2015 ja 2016. Hän oli ensimmäisessä turnauksessa neljällä osumallaan Ruotsin paras maalintekijä Oskar Lindblomin ja Lucas Wallmarkin kanssa. Vuoden 2016 turnauksessa Kempe valittiin joukkueensa top-3-pelaajaksi.
Kempe pelasi myös alle 18-vuotiaiden MM-kilpailuissa vuonna 2014 ja Ivan Hlinkan muistoturnauksessa vuonna 2013. Hän pelasi myös World U-17 Hockey Challengessa vuonna 2013.
Aikuisten MM-kilpailuissa Kempe oli voittamassa maailmanmestaruutta vuonna 2018.
Muuta

Kempen isoveli Mario pelaa SM-Liiga-joukkue Tapparassa. Veljesten isä Mikael on valmentanut Ruotsin alemmissa sarjoissa.
Yhdysvaltain Grand Prix 2017

|  Yhdysvaltain Grand Prix 2017  |
| --- | --- |
 17. osakilpailu 20 osakilpailusta kaudella 2017. 

Päivämäärä:  22. lokakuuta 2017
Rata:  Circuit of the Americas
Sijainti:  Austin, Texas, Yhdysvallat
Ratatyyppi:  Moottorirata
Radan pituus:  5,513 km
Kilpailun pituus:  56 kierrosta, 308,405 km
Sää:   Aurinkoinen
Paalupaikka
Kuljettaja:   Lewis Hamilton   (Mercedes)
Paaluaika:  1.33,108
Palkintokoroke
Voittaja:   Lewis Hamilton   (Mercedes)
Toinen:   Sebastian Vettel   (Ferrari)
Kolmas:   Kimi Räikkönen   (Ferrari)
Nopein kierros
Kuljettaja:   Sebastian Vettel   (Ferrari)
Kierrosaika:  1.37,766 (kierroksella 51)
Yhdysvaltain Grand Prix 2017 (virallisesti 2017 Formula 1 United States Grand Prix) oli Formula 1 -kauden 2017 17. osakilpailu, joka ajettiin 22. lokakuuta Circuit of the Americasin moottoriradalla Austinissa Yhdysvalloissa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 20. lokakuuta | 10:00–11:30 | 18:00–19:30 | 1. vapaat harjoitukset |  Pilvinen | 19–20 °C | 22–23 °C | 87–90 % |
| 20. lokakuuta | 14:00–15:30 | 22:00–23:30 | 2. vapaat harjoitukset |  Puolipilvinen | 25–27 °C | 31–34 °C | 60–71 % |
| 21. lokakuuta | 11:00–12:00 | 19:00–20:00 | 3. vapaat harjoitukset |  Puolipilvinen | 27 °C | 33 °C | 61 % |
| 21. lokakuuta | 16:00–17:00 | 00:00–01:00 | Aika-ajot |  Puolipilvinen | 31 °C | 38–39 °C | 45–47 % |
| 22. lokakuuta | 14:00–16:00 | 22:00–00:00 | Kilpailu |  Aurinkoinen | 23–26 °C | 32–35 °C | 39–57 % |
Lähde:
Tulokset > Aika-ajot

| Sija | Nro | Kuljettaja | Talli | Osioiden ajat> 1. osio | Osioiden ajat> 2. osio | Osioiden ajat> 3. osio | Lähtöruutu |
| --- | --- | --- | --- | --- | --- | --- | --- |
| 1 | 44 |  Lewis Hamilton | Mercedes | 1.34,822 | 1.33,437 | 1.33,108 | 1 |
| 2 | 5 |  Sebastian Vettel | Ferrari | 1.35,420 | 1.34,103 | 1.33,347 | 2 |
| 3 | 77 |  Valtteri Bottas | Mercedes | 1.35,309 | 1.33,769 | 1.33,568 | 3 |
| 4 | 3 |  Daniel Ricciardo | Red Bull Racing-TAG Heuer | 1.35,991 | 1.34,495 | 1.33,577 | 4 |
| 5 | 7 |  Kimi Räikkönen | Ferrari | 1.35,649 | 1.33,840 | 1.33,577 | 5 |
| 6 | 33 |  Max Verstappen | Red Bull Racing-TAG Heuer | 1.34,899 | 1.34,716 | 1.33,658 | 16 |
| 7 | 31 |  Esteban Ocon | Force India-Mercedes | 1.35,849 | 1.35,113 | 1.34,647 | 6 |
| 8 | 55 |  Carlos Sainz | Renault | 1.35,517 | 1.34,899 | 1.34,852 | 7 |
| 9 | 14 |  Fernando Alonso | McLaren-Honda | 1.35,712 | 1.35,046 | 1.35,007 | 8 |
| 10 | 11 |  Sergio Pérez | Force India-Mercedes | 1.36,358 | 1.34,789 | 1.35,148 | 9 |
| 11 | 19 |  Felipe Massa | Williams-Mercedes | 1.35,603 | 1.35,155 |  | 10 |
| 12 | 26 |  Daniil Kvjat | Toro Rosso-Renault | 1.36,073 | 1.35,529 |  | 11 |
| 13 | 2 |  Stoffel Vandoorne | McLaren-Honda | 1.36,286 | 1.35,641 |  | 20 |
| 14 | 8 |  Romain Grosjean | Haas-Ferrari | 1.36,835 | 1.35,870 |  | 12 |
| 15 | 27 |  Nico Hülkenberg | Renault | 1.35,740 | Ei aikaa |  | 18 |
| 16 | 9 |  Marcus Ericsson | Sauber-Ferrari | 1.36,842 |  |  | 13 |
| 17 | 18 |  Lance Stroll | Williams-Mercedes | 1.36,842 |  |  | 15 |
| 18 | 39 |  Brendon Hartley | Toro Rosso-Renault | 1.36,889 |  |  | 19 |
| 19 | 94 |  Pascal Wehrlein | Sauber-Ferrari | 1.37,179 |  |  | 14 |
| 20 | 20 |  Kevin Magnussen | Haas-Ferrari | 1.37,394 |  |  | 17 |
107 % aika: 1.41,459
Lähde:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 44 |  Lewis Hamilton | Mercedes | 56 | 1:33.50,991 | 1 | 25 |
| 2. | 5 |  Sebastian Vettel | Ferrari | 56 | +10,143 | 2 | 18 |
| 3. | 7 |  Kimi Räikkönen | Ferrari | 56 | +15,779 | 5 | 15 |
| 4. | 33 |  Max Verstappen | Red Bull Racing-TAG Heuer | 56 | +16,768 | 16 | 12 |
| 5. | 77 |  Valtteri Bottas | Mercedes | 56 | +34,967 | 3 | 10 |
| 6. | 31 |  Esteban Ocon | Force India-Mercedes | 56 | +1.30,980 | 6 | 8 |
| 7. | 55 |  Carlos Sainz | Renault | 56 | +1.32,944 | 7 | 6 |
| 8. | 11 |  Sergio Pérez | Force India-Mercedes | 55 | +1 kierros | 9 | 4 |
| 9. | 19 |  Felipe Massa | Williams-Mercedes | 55 | +1 kierros | 10 | 2 |
| 10. | 26 |  Daniil Kvjat | Toro Rosso-Renault | 55 | +1 kierros | 11 | 1 |
| 11. | 18 |  Lance Stroll | Williams-Mercedes | 55 | +1 kierros | 15 |  |
| 12. | 2 |  Stoffel Vandoorne | McLaren-Honda | 55 | +1 kierros | 20 |  |
| 13. | 39 |  Brendon Hartley | Toro Rosso-Renault | 55 | +1 kierros | 19 |  |
| 14. | 8 |  Romain Grosjean | Haas-Ferrari | 55 | +1 kierros | 12 |  |
| 15. | 9 |  Marcus Ericsson | Sauber-Ferrari | 55 | +1 kierros | 13 |  |
| 16. | 20 |  Kevin Magnussen | Haas-Ferrari | 55 | +1 kierros | 17 |  |
| Kesk. | 14 |  Fernando Alonso | McLaren-Honda | 24 | Voimayksikkö | 8 |  |
| Kesk. | 3 |  Daniel Ricciardo | Red Bull Racing-TAG Heuer | 14 | Voimayksikkö | 4 |  |
| Kesk. | 94 |  Pascal Wehrlein | Sauber-Ferrari | 5 | Kolarivaurio | 14 |  |
| Kesk. | 27 |  Nico Hülkenberg | Renault | 3 | Voimayksikkö | 18 |  |
Lähteet:
Max Verstappen sijoittui kolmanneksi, mutta hän sai viiden sekunnin aikarangaistuksen oikaisemisesta.
Marcus Ericsson sai viiden sekunnin aikarangaistuksen kolarin aiheuttamisesta.
Muuta

Mercedes varmisti neljännen peräkkäisen valmistajien maailmanmestaruuden.
Brendon Hartleyn uran ensimmäinen kilpailu.
Carlos Sainzin ensimmäinen kilpailu Renault’lla.
Sijoitukset kilpailun jälkeen

Huom!: Vain viiden parhaan sijoitukset sisällytetty.
Aiheesta muualla

Kuvia tai muita tiedostoja aiheesta Yhdysvaltain Grand Prix 2017 Wikimedia Commonsissa
Yhdysvaltain GP 2017 - F1-ruutu (Arkistoitu – Internet Archive)
Osakilpailut Formula 1 -kaudella 2017
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  Australia |  Kiina |  Bahrain |  Venäjä |  Espanja |  Monaco |  Kanada |  Azerbaidžan |  Itävalta |  Britannia |
|  Unkari |  Belgia |  Italia |  Singapore |  Malesia |  Japani |  Yhdysvallat |  Meksiko |  Brasilia |  Abu Dhabi |
Formula 1 -luokan Yhdysvaltain Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Sebring International Raceway (1959) Riverside International Raceway (1960) Watkins Glen International (1961–1980) Detroitin katurata (1983–1984, 1987–1988) Phoenixin katurata (1989–1991) Indianapolis Motor Speedway (2000–2007) Circuit of the Americas (2012–2019, 2021–)
Kirjailija

Suomen kansalliskirjailija Aleksis Kivi.
Kirjailija on henkilö, joka kirjoittaa tai on kirjoittanut kirjoja, varsinkin kaunokirjallisia teoksia.
Kirjailijoiden liitot

Kirjailijaksi identifioitunut henkilö haluaa usein liittyä alan järjestöön vahvistaakseen näin ammatillista identiteettiään. Suomessa tällainen järjestö on Kirjailijaliitto, johon ”hyväksyminen edellyttää, että hakija on julkaissut sellaisia suomenkielisiä, taiteellisesti korkeatasoisia teoksia, että häntä niiden perusteella voidaan pitää kirjailijana”. Liitossa on noin 860 jäsentä. Tietokirjailijoita yhdistävä järjestö on Suomen tietokirjailijat.
Kansainvälinen Pen on vuonna 1921 perustettu kansainvälinen kirjailijaliitto, joka puolustaa sananvapautta ja käyttää tunnettujen jäsentensä vaikutusvaltaa parantamaan oloja maissa, joissa kirjailijoiden oikeuksia loukataan.
Suomalaisten kirjailijoiden tulot

Vuonna 2014 Kirjailijaliitolla oli noin 670 jäsentä. Heidän kirjailijankeskitulonsa olivat 10 000 euroa vuodessa. Huonoimmin ansaitsevan neljänneksen mediaanitulo oli 500 euroa vuodessa, parhaiten ansaitsevan neljänneksen 5 000 euroa vuodessa. Kirjoittamistaan teoksista liiton jäsenet saavat noin 2 000 euroa vuodessa; loput 8 000 euroa tulevat apurahoista ja muista vastaavista lähteistä.
Vuonna 2022 suomalaisten kaunokirjailijoiden teostensa myynnistä ja tekijänoikeuskorvauksista saama mediaanitulo oli 1 713 euroa vuodessa. Noin puolet suomalaisista kirjailijoista teki kirjailijan työn ohella jotakin muuta työtä. Kaunokirjailijoiden vuositulojen mediaani oli 12 600 euroa. Tietokirjailijoiden kirjoittamalla saatujen tulojen mediaani oli 606 € vuodessa.
Kirjailijaliiton puheenjohtajan mukaan Suomessa alle viisi kirjailijaa elää pelkällä kirjojen kirjoittamisella, tietokirjallisuudella muutama enemmän.
BookBeatin toimitusjohtajan mukaan yhtiön äänikirjoilla on yli 350 000 suomalaista käyttäjää, jotka maksavat 150 euroa vuodessa ja tästä 60 % annetaan kustantajille ja kirjailijoille. Äänikirjojen ansiosta suomalaiset kirjailijat eivät ole koskaan ennen saaneet näin paljon tekijänoikeuskorvauksia siitä huolimatta, että nykyään kirjojen kanssa kilpailevat Tiktok, Netflix ja lukuisat muut uudet ajanvietteet. HS:n mukaan kustantamoiden myynti on kuitenkin paljon alempi kuin vuosien 2007–2011 huipussa.
Suomalaisten kirjailijoiden tulot > Palkkio kirjasta

Painettu kovakantinen kirja tuotti kirjailijalle keskimäärin 3,10 euroa myydyltä kappaleelta vuonna 2019. Äänikirjasta kirjailijalle maksettu palkkio oli keskimäärin 0,67 euroa myydyltä kappaleelta.
Kustantajan verottomasta myyntitulosta kirjailija sai 13 % äänikirjoista, 12 % pokkareista ja 21 % ei-pokkareista (kova- ja pehmeäkantiset), 21 % kirjakerhoista ja 23 % sähkökirjoista vuonna 2017. Kirjailija Karo Hämäläisen mukaan menestyvän kirjailijan ei kannata suostua äänikirjasopimuksiin alle 40 prosentin palkkiolla.
Kirjallisuutta

Cameron, Julia: Tyhjän paperin nautinto. Tie luovaan kirjoittamiseen.  ((The Right to Write. An Invitation and Initiation into the Writing Life, 1999.) Suomentanut Juha Ahokas)  Helsinki:  Like, 2004.  ISBN 952-471-393-4
Hänninen, Jera & Hänninen, Jyri: Haluatko todella kirjailijaksi? Matkaopas kirjamaailmaan.  Helsinki:  Helsinki-kirjat, 2012.  ISBN 978-952-5-98907-6
Jokinen, Heikki: Tietokirjailijan eväät. Tekijänoikeus, sopimukset, apurahat.  Helsinki:  Suomen tietokirjailijat, 2008.  ISBN 978-951-96737-8-3
Jussila, Raimo & Ojanen, Eero & Tuominen, Taija (toim.): Tieto kirjaksi.  Helsinki:  Kansanvalistusseura, 2006.  ISBN 951-9140-33-6
Karjula, Emilia: Kirjoittamisen taide ja taito.  Jyväskylä:  Atena, 2014.  ISBN 978-952-300-063-6
Mertanen, Virve: Tietokirjoittajan käsikirja.  Tampere:  Vastapaino, 2007.  ISBN 978-951-768-207-7
Tuuri, Antti: Kuinka kirjoitan romaanin.  Helsinki:  Art House, 2004.  ISBN 951-884-382-1
Waltari, Mika: Aiotko kirjailijaksi? Tuttavallista keskustelua kaikesta siitä, mitä nuoren kirjailijan tulee tietää.  (4. painos (1. painos 1935))  Helsinki:  WSOY, 2005.  ISBN 951-0-19264-3
Aiheesta muualla

Sitaatteja aiheesta Kirjailija Wikisitaateissa
Kuvia tai muita tiedostoja aiheesta Kirjailija Wikimedia Commonsissa
Itävaltalainen kirjailija Anna Kim lukemassa teostaan.
Luettelo Karibian maista asukasluvun mukaan

Tämä on luettelo Karibian maista asukasluvun mukaan.
Luettelo

| Järjestys | Valtio | Virallinen luku | Vuosi | Lähde |
| --- | --- | --- | --- | --- |
| 1 |  Kuuba | 11 238 317 | 2014 |  |
| 2 |  Haiti | 9 980 243 | 2015 |  |
| 3 |  Dominikaaninen tasavalta | 10 911 819 | 2015 |  |
| - |  Puerto Rico | 3 548 397 | 2014 |  |
| 4 |  Jamaika | 2 723 246 | 2014 |  |
| 5 |  Trinidad ja Tobago | 1 349 667 | 2015 |  |
| 6 |  Guyana | 747 884 | 2012 |  |
| 7 |  Suriname | 541 638 | 2012 |  |
| - |  Guadeloupe | 403 314 | 2012 |  |
| - |  Martinique | 388 364 | 2012 |  |
| 8 |  Bahama | 369 670 | 2015 |  |
| 9 |  Belize | 324 528 | 2010 |  |
| 10 |  Barbados | 277 821 | 2010 |  |
| 11 |  Saint Lucia | 166 526 | 2010 |  |
| - |  Curaçao | 154 843 | 2014 |  |
| - |  Aruba | 109 517 | 2015 |  |
| 12 |  Saint Vincent ja Grenadiinit | 109 434 | 2014 |  |
| - |  Yhdysvaltain Neitsytsaaret | 106 405 | 2010 |  |
| 13 |  Grenada | 103 328 | 2011 |  |
| 14 |  Antigua ja Barbuda | 85 567 | 2011 |  |
| 15 |  Dominica | 71 293 | 2011 |  |
| - |  Caymansaaret | 58 238 | 2014 |  |
| 16 |  Saint Kitts ja Nevis | 46 204 | 2011 |  |
| - |  Saint Martin (France) | 35 742 | 2012 |  |
| - |  Brittiläiset Neitsytsaaret | 28 054 | 2010 |  |
| - |  Bonaire | 24 593 | 2015 |  |
| - |  Alankomaiden Karibia | 13 037 | 2011 |  |
| - |  Saint-Barthélemy | 9 131 | 2012 |  |
| - |  Montserrat | 4 922 | 2011 |  |
Novita

| Novita Oy  |
| --- | --- |

Yritysmuoto:  perheyritys
Perustettu:  1928 
Perustaja:  Ernst Gylfe
Toimitusjohtaja:  Daniela Yrjö-Koskinen
Kotipaikka:  Helsinki
Toimiala:  tekstiiliteollisuus, tekstiilikuitujen valmistelu ja kehruu 
Tuotteet:  villa- ja lankatuotteet 
Liikevaihto:  21 milj. euroa (2018)
Tilikauden tulos:  572 000 euroa (2018)
Henkilöstö:  noin 90 (2018)
Omistaja:  Daniela Yrjö-Koskinen, Patricia ­Gylfe ja Ernst Gylfe
Kotisivu:  novita.com
Infobox OKVirheellinen NIMI-arvo: 
Novita Oy on suomalainen perheyritys, joka valmistaa käsityölankoja pääasiassa villasta ja muista luonnonkuiduista. Yrityksen tuotteisiin kuuluvat muun muassa villasta ja puuvillasta tehdyt langat sekä erilaiset sekoitelangat [vanhentunut linkki]. Lankoja käytetään muun muassa neulontaan ja virkkaukseen. Novita myy myös käsityötarvikkeita, kuten puikkoja ja virkkuukoukkuja.
Novita valmistaa vuosittain noin 10 miljoonaa lankakerää eli noin miljoona kiloa käsityölankaa ja se on ollut vuosia Pohjoismaiden suurin ja Euroopan suurimpiin kuuluva käsityölankojen valmistaja. Vuonna 2014 sen markkinaosuus Suomessa oli noin 90 prosenttia. Novitan tuotteita myydään eri puolilla Suomea yli tuhannessa kaupassa, päivittäistavaramarkettien lisäksi lanka- ja käsityöliikkeissä.
Lanka-alan suuryrityksenä Novita on harvinainen, sillä se hallitsee arvoketjun raaka-aineesta kuluttajalle asti. Sen suurimmat kilpailijat ovat tukkureita, jotka eivät itse valmista lankojaan.
Organisaatio

Novitan pääkonttori sijaitsee Punavuoressa Helsingissä . Yrityksellä on noin 90 työntekijää ja melkein koko henkilöstö on kiinnostunut langoista ja käsitöistä, ja usein he neulovat palavereissakin. Käsityölankoja kehrätään pääosin Kouvolan kaupungissa, Korialla, jonka tehtaassa työskentelee noin 60 henkilöä.   Yrityksellä on aputoiminimi Helsingin Villakehräämö.
Organisaatio > Hallitus

Novitan hallitukseen kuuluvat toimitusjohtaja Daniela Yrjö-Koskisen ja hallituksen puheenjohtaja Ernst Gylfen lisäksi Denis Gylfe, Patricia Gylfe, Matti Luukkainen ja Ville Tolvanen.
Organisaatio > Omistus

Novitan omistavat toimitusjohtaja Yrjö-Koskinen siskonsa ja veljensä kanssa. Kaikki sisarukset ovat mukana yhtiön toiminnassa: Patricia Gylfe osallistuu digitaalisen sisällöntuotantoon, Sveitsissä asuva Ernst Gylfe tuotantoon ja raaka-aineisiin liittyviin kehityshankkeisiin. Patricia Gylfe vetää myös perheneuvostoa, joka pitää sisarusten puolisot ja lapset ajan tasalla yrityksen tilanteesta ja toiminnasta. Neuvoston tavoitteena on pitää yritys jatkossakin perheyrityksenä.
Tuotteet

Novitan tuotteisiin kuuluvat käsityötarvikkeet ja tekstiilit. Novitan konseptiin kuuluu luonnonmateriaali villa, pohjoismainen design ja digineuleyhteisö Neulomo, englanniksi Knittery.   Novitan tuotteilla on Suomalaisen työn liiton myöntämä Avainlippu. Novitan lankakokoelmasta löytyy noin 20 tuotenimekettä ja 150 eri väriä. Yrityksen vanhimmat tuotteet ovat neulelangat Novita Nalle ja Novita 7 Veljestä, jotka ovat myös Suomen suosituimpia käsityölankoja.
Tuotteet > Novita 7 Veljestä

Novitan 7 Veljestä-lanka syntyi myyntiedustaja Gunnar Mannisen vinkistä. Hän kertoi, että asiakkaat kaipaavat Nalle-langan rinnalle paksumpaa sukkalankaa. Alun perin lankaa sai 7 eri värissä, jotka oli nimetty Aleksis Kiven Seitsemän veljestä -teoksen mukaan. Värit olivat neutraaleja, kuten luonnonvalkoista, beigeä ja eri harmaan sävyjä.  Nykyisin 7 veljestä -lankaa valmistetaan vuosittain noin miljoona kiloa. Langan villa saatiin aiemmin Argentiinasta, nykyään pääosin Norjasta ja Englannista. Langan valmistusvaiheisiin kuuluvat muun muassa värjäys, kampaaminen, kehrääminen, langan höyryttäminen, keriminen ja pakkaaminen.
Markkinointi ja myynti

Vuonna 2014 Novitan pääkohderyhmä olivat yli 50-vuotiaat, mutta sosiaalisen median myötä suurimmaksi kuluttajaryhmäksi olivat vuoteen 2019 mennessä nousseet 25–35-vuotiaat, miehiä asiakkaista on noin 10 %. Nuoret etsivät neuleohjeita Youtubesta ja arvostavat käsillä tekemistä.
Novita julkaisee omaa harrastelehtään Novitaa, jossa se julkaisee neulemalleja. Novitalla on myös oma puhelinneuvonta. Vuosina 2012 ja 2016 Novita-lehti nousi Suomen arvostetuimmaksi harrastelehdeksi Markkinointi & Mainonta -lehden ja Taloustutkimuksen Brändien arvostus -kyselyssä.
Sosiaalisen median hyödyntäjänä ja asiakkaiden kuuntelijana Novitaa pidetään edelläkävijänä. Vuonna 2004 netissä avattiin Novita-lehden rinnalle verkkoyhteisö Neulomo. Novita tarjoaa verkossa opetusvideioiden lisäksi tuhansia ilmaisia neuleohjeita ja alustan, jossa käyttäjät voivat jakaa ideoitaan ja myydä tuotoksiaan.  Vuonna 2018 Novitan Novitaknits-neuleyhteisössä oli yli 100 000 jäsentä ympäri maailmaa. Facebookissa Novita ylläpitää ryhmää Voihan villasukka, jossa oli vuonna 2019 yli 82 000 jäsentä. Vuonna 2019 Novitan suosituinta YouTube-videota villasukan kantapäästä on katsottu yli 461 000 kertaa.
Novita-lankoja myydään Suomessa yli tuhannessa kaupassa, eikä Novita halua kilpailla niiden kanssa, siksi yritys ei keskity Suomessa verkkokauppaan.
Yhteistyökumppanit

Novita on tehnyt yhteistyötä esimerkiksi Rovion kanssa: Angry Birdseistä on tehty kolme virkkauskirjaa. Yhteistyökumppaneihin kuuluvat myös Tekstiiliopettajaliitto ja Martat, joiden kanssa toteutettiin hyväntekeväisyystempauksena maailman suurin peitto Tuomiokirkon portaille vuonna 2012”.
Joulukuussa 2018 kerrottiin, että Sidoste alkaa valmistaa villasukkia Novitan Korialla valmistamasta langasta, joka vastaa koostumukseltaan 7 Veljestä -lankaa.
Tammikuussa 2019 Novita kertoi solmineensa yhteistyösopimuksen Moomin Charactersin kanssa. Idea uusiin Muumi-lankoihin oli syntynyt, kun Novitan arkistosta oli löytynyt 1970-luvulta peräisin olevia "Muumimamman vauvalankojen" -lankavyötteitä. Lankojen kanssa samaan aikaan myyntiin tuli "Muumimamman lämpöiset asusteet" -neuleohjekirja, toinen neuleohjekirja "Muumilaakson suositut neuleet" ilmestyi tammikuun lopulla. Neuleohjeiden lisäksi kirjoissa on lainauksia Tove Janssonin teksteistä. Langoilla tavoitellaan myös Aasian markkinoita.
Palkinnot

Vuonna 2013 toimitusjohtaja Yrjö-Koskinen ylsi finaaliin Ernst & Youngin Entrepreneur of the Year -kisassa.
Yhteiskuntavastuu

Novitalla on 100-prosenttinen kierrätys, eli sen käyttämät pakkausmateriaalit ovat kierrätettäviä ja kehruuylijäämistä kehrätään kierrätyslankaa.
Novitan tehtaassa panostetaan uusiutuvaan energiaan ja energiatehokkuuteen. Korian tehtaassa käytetään tuulivoimalla tuotettua ekoenergiaa, ja sen lisäksi värjäysprosessissa syntyvä lämpö otetaan talteen ja sillä esilämmitetään uusien värjäyserien tarvitsema vesi. Langan viimeistelyvaiheessa käytetään biokaasua.
Aiheesta muualla

Novitan www-sivu (Arkistoitu – Internet Archive)
Novitan ensimmäiset toimitilat olivat Suomen Kaapelitehtaan tehdasrakennuksessa, Merikorttelissa. Kuva vuodelta 1928
Novitan lankoja keväällä 2017